2005D0393 — SL — 25.05.2007 — 010.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (notificirano pod dokumentarno številko K(2005) 1478) (Besedilo velja za EGP) (2005/393/ES) (UL L 130, 24.5.2005, p.22)

spremenjena z:









▼B

ODLOČBA KOMISIJE

z dne 23. maja 2005

o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij

(notificirano pod dokumentarno številko K(2005) 1478)

(Besedilo velja za EGP)

(2005/393/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika ( 1 ) in zlasti točke (d) člena 8(2), člena 8(3), točke (c) člena 9(1) in tretjega odstavka člena 19 Direktive, ob upoštevanju naslednjega: (1) Odločba Komisije 2003/828/ES ( 2 ) določa razmejitve geografskih območij, kjer države članice vzpostavijo okužena in ogrožena območja („območja z omejitvami“) zaradi bolezni modrikastega jezika. Prav tako določa pogoje za izjeme od prepovedi premikov živali, njihovega semena, jajčec in zarodkov, kot določa Direktiva 2000/75/ES („prepoved premika“). (2) Po razvoju izbruha novih napadov bolezni modrikastega jezika v Skupnosti iz tretjih držav je bila Odločba 2003/828/ES spremenjena večkrat, da so se razmejitve zadevnih območij prilagodile novim pogojem za zdravje živali. (3) Zaradi jasnosti zakonodaje Skupnosti je primerno razveljaviti Odločbo 2003/828/ES in jo zamenjati s to odločbo. (4) V skladu z Direktivo 2000/75/ES mora razmejitev okuženih in ogroženih območij upoštevati geografske, upravne, ekološke in epizooteološke faktorje, ki so povezani z boleznijo modrikastega jezika, ter nadzorne ureditve. Ob upoštevanju navedenih faktorjev in ureditev kot tudi informacij, ki jih predložijo države članice, je primerno vzdrževati območja, kot to določa Odločba 2003/828/ES, razen v primeru Grčije in Portugalske. (5) V skladu z najnovejšimi znanstvenimi informacijami, ki so na razpolago, se lahko premiki cepljenih živali štejejo za varne ne glede na širitev virusa na kraju izvora ali dejavnost prenašalcev na namembnem kraju. Zato se bi morale izjeme od prepovedi premikov za notranje premike, kot so določene v Odločbi 2003/828/ES, spremeniti tako, da bi upoštevale navedene znanstvene informacije. (6) Odločba 2003/828/ES vključuje Grčijo v globalna geografska območja, kjer je treba vzpostaviti območja z omejitvami. Grčija je Komisiji predložila ustrezno utemeljeno zahtevo v skladu z Direktivo 2000/75/ES, v kateri je zahtevala, da se Grčija črta s seznama globalnih geografskih območij, določenih v Odločbi 2003/828/ES. Zato je primerno črtati Grčijo s seznama. (7) Portugalska je predložila ustrezno utemeljeno zahtevo za spremembo razmejitve območij z omejitvami, kot jih določa Odločba 2003/828/ES in zadevajo navedeno državo članico. Ob upoštevanju geografskih, upravnih, ekoloških in epizootioloških faktorjev, ki so povezani z boleznijo modrikastega jezika na območjih, ki zadevajo Portugalsko, je treba spremeniti razmejitve teh območij. (8) Ukrepi, predvideni s to odločbo, so v skladu z mnenjem Stalnega odbora za prehranjevalno verigo ljudi in zdravje živali – ob upoštevanju naslednjega: SPREJELA NASLEDNJO ODLOČBO:







Člen 1

Predmet

S to odločbo se razmejijo geografska območja, kjer bodo države članice, kakor je predvideno v členu 8(1) Direktive 2000/75/ES, uvedle okužena in ogrožena območja („območja z omejitvami“).

Namen te odločbe je tudi določiti pogoje za izjeme od prepovedi premikov, določene v členu 9(1)(c) in členu 10(1) Direktive 2000/75/ES („prepoved premikov“) za nekatere premike živali, njihovo seme, jajčeca in zarodke s teh območij in prek teh območij („tranzit“).

Ta odločba ne velja za premike znotraj območij z omejitvami iz prvega pododstavka člena 2, razen kot je določeno v drugih členih.

▼M10

Člen 2

Razmejitev območij z omejitvami

►M15 Območja z omejitvami se bodo razmejila znotraj geografskih območij, ki so navedena na seznamu območji v Prilogi I. ◄

Izjeme od prepovedi premikov za ta območja z omejitvami se dovolijo samo v skladu s členi 3, 4, 5 in 6.

V primeru območja z omejitvami E so za premike živih prežvekovalcev med Španijo in Portugalsko potrebna dovoljenja, ki jih izdajo pristojni organi na podlagi dvostranskega sporazuma.

V primeru območja z omejitvami F so dovoljeni premiki živih živali iz vrst, dovzetnih za bolezen modrikastega jezika, njihovih semen, jajčnih celic in zarodkov znotraj območja. Vendar se za države članice, ki so vzpostavile ogrožena območja, premiki v ta območja lahko izvedejo šele po odobritvi pristojnega organa v namembnem kraju.

Poleg tega se ta odločba ne uporablja za seme, jajčne celice in zarodke, zbrane pred 1. majem 2006.

▼M19

Člen 2a

Odstopanje od prepovedi premika

1. Z odstopanjem od člena 6(1)(c) Direktive 2000/75/ES se naslednje živali izvzamejo iz prepovedi premikanja v 20-kilometrskem območju:

(a) živali, namenjene na gospodarstvo v polmeru 20 kilometrov okoli okuženega gospodarstva;

(b) živali za neposredni prevoz v klavnico, ki se nahaja na območju z omejitvami okoli gospodarstva, od koder so živali odposlane;

(c) živali, namenjene na gospodarstvo, ki se nahaja na območju z omejitvami okoli gospodarstva, od koder so živali odposlane, zunaj polmera 20 kilometrov okoli okuženega gospodarstva, če: (i) so pristojni organi območja gospodarstva, od koder so bile živali odposlane, in namembnega gospodarstva to predhodno odobrili in če so izpolnjena jamstva za zdravstveno varstvo živali glede ukrepov proti širjenju virusa bolezni modrikastega jezika in zaščite pred napadi vektorjev, ki jih zahtevajo ti pristojni organi; ali (ii) je bil opravljen test določanja povzročitelja iz oddelka A(1)(c) Priloge II na vzorcu, ki je bil odvzet od zadevne živali v 48 urah pred njenim odpošiljanjem, pri čemer morajo biti rezultati testa negativni, žival pa mora biti zaščitena pred napadi vektorjev vsaj od takrat, ko je bil vzorec vzet, in namembnega gospodarstva ne sme zapustiti, razen za takojšnji zakol ali v skladu z oddelkom A navedene Priloge;

(d) živali, namenjene na gospodarstvo ali za neposredni prevoz v klavnico, ki se nahaja zunaj območja z omejitvami okoli gospodarstva, od koder so živali odposlane, vključno z živalmi, namenjenimi za trgovanje znotraj Skupnosti, če: (i) so pristojni organi držav članic, od koder so bile živali odposlane, in namembnega gospodarstva to predhodno odobrili in če so izpolnjena jamstva za zdravstveno varstvo živali glede ukrepov proti širjenju virusa bolezni modrikastega jezika in zaščite pred napadi vektorjev, ki jih zahtevajo ti pristojni organi; in (ii) so vsaj v skladu z zahtevami iz členov 3 in 4; ter (iii) država članica porekla zagotovi, da je ustreznim zdravstvenim spričevalom iz direktiv Sveta 64/432/EGS, 91/68/EGS in 92/65/EGS v primeru živali, namenjenih trgovanju znotraj Skupnosti, in iz Odločbe 93/444/EGS v primeru živali, namenjenih za izvoz, dodano dodatno besedilo „Živali v skladu z Odločbo 2005/393/ES“.

▼B

Člen 3

Izjeme od prepovedi premikov za notranje premike

1. Notranji premiki živali, njihove sperme, jajčec in zarodkov iz območij z omejitvami bodo izvzeti iz prepovedi premika, če bodo živali, njihova sperma, jajčeca in zarodki ustrezali pogojem iz Priloge II ali bodo v skladu z odstavkoma 2 ali 3 tega člena.

▼M1

2. Notranji premiki, kakor so predvideni v odstavku 1, so izvzeti od prepovedi premikov, če:

(a) živali izvirajo iz črede, cepljene v skladu s programom cepljenja, ki ga je sprejel pristojni organ;

(b) so bile živali: (i) najmanj 30 dni in največ dvanajst mesecev pred datumom premika cepljene proti serotipu ali serotipom, ki se širijo ali bi se lahko širili na epidemiološko pomembnem območju izvora; ali (ii) ob datumu premika stare manj kot dva meseca in so namenjene gospodarstvom za pitanje, takšna gospodarstva morajo biti zaščitena pred napadi vektorjev in registrirana pri pristojnem organu za namen pitanja živali.

▼B

3. ►M12 Kadar je na epidemiološko pomembnem delu območij z omejitvami preteklo več kot 40 dni od datuma, ko je vektor prenehal biti dejaven, pristojni organ odobri izjeme od prepovedi premikov za notranje premike: ◄

(a) za živali, ki so namenjene za gospodarstva, ki jih je v ta namen registriral pristojni organ namembnega gospodarstva in ki se s takih gospodarstev lahko premaknejo le v neposredni zakol;

(b) živali, ki so serološko (ELISA ali AGID*) negativne ali serološko pozitivne, vendar virološko (PCR*) negativne; ali

(c) za živali, ki so bile rojene po prenehanju dejavnosti prenašalca.

Pristojni organ odobri izjeme iz tega odstavka le v obdobju, ko prenašalec preneha biti dejaven.

Kadar je na podlagi programa epidemiološkega nadzora iz člena 9(1)(b) Direktive 2000/75/ES ugotovljeno, da je postal prenašalec na zadevnem območju z omejitvami ponovno dejaven, pristojni organ zagotovi, da se tovrstne izjeme ne uporabljajo več.

4. Živali se prevažajo pod nadzorom pristojnega organa, da se zagotovi, da premiki živali, ki se premikajo pod pogoji, predvidenimi v tem členu, ne premikajo naprej v drugo državo članico.

Člen 4

Izjeme od prepovedi premikov za notranje premike za zakol

►M12 Pristojni organ premik živali z območja z omejitvami za takojšen zakol znotraj iste države članice izvzame od prepovedi premikov, če:

(a) je bila za vsak primer posebej opravljena ocena tveganja glede možnega stika med živalmi in vektorji med prevozom v klavnico, pri čemer mora biti rezultat ocene ugoden in se upošteva naslednje: (i) razpoložljivi podatki preko programa nadzorovanja, kot je predvideno v členu 9(1)(b) Direktive 2000/75/ES o dejavnosti prenašalcev; (ii) razdalja med točko vstopa na območje brez omejitev in klavnico; (iii) entomološki podatki s poti iz točke (ii); (iv) obdobje dneva, v katerem poteka prevoz, glede na ure, v katerih so dejavni prenašalci; (v) možna uporaba insekticidov v skladu z Direktivo Sveta 96/23/ES ( 3 );

(b) živali, ki se premikajo, na dan prevoza ne kažejo nobenih znakov bolezni modrikastega jezika;

(c) se živali prevažajo v vozilih, ki so jih zapečatili pristojni organi, in se pod uradnim nadzorom premestijo naravnost v klavnico;

(d) je pristojni organ, odgovoren za klavnico, pred prevozom živali obveščen o nameri, da bodo v klavnico poslali živali, in o prihodu obvesti pristojni organ za odpremo.

Člen 5

Izjeme od prepovedi premikov za živali, ki zapuščajo območje z omejitvami za trgovino znotraj Skupnosti

▼M12

1. Pristojni organi premike živali, njihovih semen, jajčec in zarodkov z območij z omejitvami izvzamejo od prepovedi premikov, kadar so te živali namenjene trgovanju znotraj Skupnosti, če:

(a) so živali, njihovo seme, jajčeca in zarodki v skladu s pogoji iz členov 3 ali 4; in

▼M17

(b) namembna država članica, razen v primeru zamrznjenih semen, jajčnih celic in zarodkov, premik predhodno odobri.

▼B

2. Države članice porekla, ki jih zadevajo izjeme, predvidene v odstavku 1, zagotovijo, da je ustreznim zdravstvenim spričevalom, določenim v direktivah Sveta 64/432/EGS ( 4 ), 88/407/EGS ( 5 ), 89/556/EGS ( 6 ), 91/68/EGS ( 7 ) in 92/65/EGS ( 8 ), dodano dodatno besedilo:

„živali/seme/jajčeca/zarodki ( 9 ) v skladu z Odločbo 2005/393/ES.

▼M12

3. Ta člen se ne uporablja za premike živali v skladu z odstopanjem iz člena 2a.

▼M19

Člen 6

Tranzit živali

1. Živali z območij z omejitvami, tja namenjene ali živali, ki prehajajo območja zunaj območja z omejitvami, in vozila, v katerih se prevažajo, se razkužijo z dovoljenimi insekticidi na kraju natovarjanja, v vsakem primeru pa preden zapustijo območje z omejitvami.

Živali, odposlane z območij z omejitvami, ali živali, ki prehajajo območja zunaj območja z omejitvami, in vozila, v katerih se prevažajo, se razkužijo z dovoljenimi insekticidi na kraju natovarjanja, v vsakem primeru pa pred vstopom na območje z omejitvami.

Kadar je med tranzitom prek območja z omejitvami predviden postanek na kontrolni točki, je treba živali zaščititi pred napadi vektorjev.

2. Ustreznim zdravstvenim spričevalom iz direktiv 64/432/EGS, 91/68/EGS in 92/65/EGS v primeru živali, namenjenih trgovini znotraj Skupnosti, ali zdravstvenemu spričevalu iz Odločbe 93/444/EGS v primeru živali za izvoz, se doda naslednje dodatno besedilo:

„Opravljen postopek z insekticidom … (ime proizvoda) dne … (datum) ob … (ura) v skladu z Odločbo 2005/393/ES.“

3. Kadar je na epidemiološko pomembnem delu območij z omejitvami preteklo več kot 40 dni od datuma, ko je vektor prenehal biti dejaven, določbe odstavkov 1 in 2 tega člena ne veljajo več.

Pristojni organ pa zagotovi, da se odstopanja ne uporabljajo več, kadar je bilo na podlagi programa epidemiološkega nadzora iz člena 9(1)(b) Direktive 2000/75/ES ugotovljeno, da je postal vektor na zadevnem območju z omejitvami ponovno dejaven.

▼B

Člen 7

Izvedbeni ukrepi

Države članice spremenijo ukrepe, ki jih uporabljajo za trgovanje, tako da jih uskladijo s to odločbo in sprejete ukrepe takoj ustrezno objavijo. O tem takoj obvestijo Komisijo.

Člen 8

Razveljavitev

Odločba 2003/828/ES se razveljavi.

Sklicevanja na razveljavljeno odločbo se razumejo kot sklicevanja na to odločbo.

Člen 9

Uporaba

Ta odločba se uporablja od 13. junija 2005.

Člen 10

Naslovniki

Ta odločba je naslovljena na države članice.









PRILOGA I

območja z omejitvami: geografska območja, kjer države članice uvedejo okužena in ogrožena območja

Območje A

(serotipa 2 in 9 ter v manjši meri 4 in 16)

Italija

Abruzzo : Chieti, vse občine, ki spadajo k lokalni zdravstveni enoti Avezzano-Sulmona

Basilicata : Matera in Potenza

Calabria : Catanzaro, Cosenza, Crotone, Reggio Calabria, Vibo Valentia

Campania : Caserta, Benevento, Avellino, Napoli, Salerno

Lazio : Frosinone, Latina

Molise : Isernia, Campobasso

Puglia : Foggia, Bari, Lecce, Taranto, Brindisi

Sicilija : Agrigento, Catania, Caltanissetta, Enna, Messina, Palermo, Ragusa, Siracusa in Trapani

Malta

▼M17

Območje B

(serotip 2)

Italija

Abruzzo : L’Aquila z izjemo vseh občin, ki jih zajema lokalna zdravstvena enota

Lazio : Rieti, Roma, Viterbo

Toscana : Grosseto

Umbria : Terni in Perugia

▼B

Območje C

(serotipa 2 in 4 ter v manjši meri 16)

Francija

Corse-du-Sud, Haute Corse

▼M7 —————

▼M14

Italija

Sassari

▼B

Območje D

Ciper

Območje E

(serotip 4)

▼M15

Španija

— avtonomna regija Ekstremadura: provinci Cáceres, Badajoz

— avtonomna regija Andaluzija: province Cádiz, Córdoba, Huelva, Jaén (comarcas Alcalá la Real, Andújar, Huelma, Jaén, Linares, Santiesteban del Puerto, Ubeda), Málaga, Sevilla

— avtonomna regija Castilla-La Mancha: province Albacete (comarca Alcaraz), Ciudad Real, Toledo

— avtonomna regija Castilla y León: province Avila (comarcas Arenas de San Pedro, Candelada, Cebreros, El Barco De Ávila, Las Navas del Marques, Navaluenga, Sotillo de la Adrada), Salamanca (comarcas Béjar, Ciudad Rodrigo in Sequeros)

— avtonomna regija Madrid: provinca Madrid (comarcas Alcalá de Henares, Aranjuez, Arganda del Rey, Colmenar Viejo, El Escorial, Grinon, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés).

▼M16

Portugalska:

— regionalni kmetijski urad Algarve: vse concelhos

— regionalni kmetijski urad Alentejo: vse concelhos

— regionalna kmetijska urada Ribatejo e Oeste: vse concelhos

— regionalni kmetijski urad Beira Interior: concelhos Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão in Mação.

▼M9

Območje F

(serotip 8)

Belgija:

Celotno ozemlje

▼M17

Francija

— Département de l’Aube: arrondissement de Bar-sur-Aube et cantons de Arcis-sur-Aube, de Chapelle-Saint-Luc, de Mery-sur-Seine, de Piney, de Ramerupt, de Troyes (1er, 2ème, 3ème, 4ème, 5ème et 7ème cantons)

— Département des Ardennes

— Département de l’Aisne

— Département de la Marne

— Département de la Haute-Marne: arrondissement de Saint-Dizier et cantons de Andelot-Blancheville, de Bourmont, de Chaumont-Nord, de Chaumont-Sud, de Clefmont, de Juzennecourt, de Saint-Blin, de Vignory

— Département de la Meurthe-et-Moselle

— Département de la Meuse

— Département de la Moselle

— Département du Nord

— Département de l’Oise: arrondissements de Clermont, de Compiègne et cantons de Beauvais-Nord-Est, de Beauvais-Nord-Ouest, de Beauvais-Sud-Ouest, de Betz, de Crépy-en-Valois, de Crèvecoeur-le-Grand, de Formerie, de Grandvilliers, de Marseille-en-Beauvaisis, de Nanteuil-le-Haudouin, de Nivillers, de Pont Sainte Maxence

— Département du Pas-de-Calais

— Département du Bas-Rhin: arrondissements de Haguenau, de Molsheim, de Saverne, de Strasbourg-campagne, de Strasbourg-ville, de Wissembourg et canton de Obernai

— Département de Seine-Maritime: cantons de Aumale, de Blangy-sur-Bresle, de Eu

— Département de Seine-et-Marne: cantons de Ferté-sous-Jouarre, de Lizy-sur-Ourcq, de Rebais

— Département de la Somme

— Département des Vosges: cantons de Bulgnéville, de Charmes, de Châtenois, de Coussey, de Mirecourt, de Neufchâteau, de Raon-l’étape, de Senones, de Vittel.

▼M20

Nemčija

Baden-Württemberg

Okrožje Böblingen

Okrožje Calw

Okrožje mesta Baden-Baden

Okrožje Enzkreis

Okrožje Esslingen

Okrožje Freudenstadt

Okrožje Göppingen

Okrožje mesta Heidelberg

Okrožje mesta Heilbronn

Okrožje Heilbronn

Okrožje Hohenlohe

Okrožje Karlsruhe

Okrožje mesta Karlsruhe

Okrožje Ludwigsburg

Okrožje mesta Mannheim

Okrožje Main-Tauber

Okrožje Neckar-Odenwald

V okrožju Ortenau: Achern, Appenweier, Bad Peterstal-Griesbach, Durbach, Kappelrodeck, Kehl, Lauf, Lautenbach, Neuried, Oberkirch, Offenburg, Oppenau, Ottenhöfen im Schwarzwald, Renchen, Rheinau, Sasbach, Sasbachwalden, Schutterwald, Seebach, Willstätt

V okrožju Ostalb: Abtsgmünd, Adelmannsfelden, Durlangen, Eschach, Göggingen, Gschwend, Iggingen, Jagstzell, Leinzell, Lorch, Mutlangen, Obergröningen, Rosenberg, Ruppertshofen, Schechingen, Schwäbisch Gmünd, Spraitbach, Täferrot, Waldstetten

Okrožje mesta Pforzheim

Okrožje Rastatt

Okrožje Rems-Murr

Okrožje Reutlingen: Walddorfhäslach, Pliezhausen

Okrožje Rhein-Neckar

Okrožje Schwäbisch-Hall

Okrožje mesta Stuttgart

Okrožje Tübingen

Bavarska

V okrožju Ansbach: Adelshofen, Buch am Wald, Diebach, Gebsattel, Geslau, Insingen, Neusitz, Ohrenbach, Rothenburg ob der Tauber, Schillingsfürst, Schnelldorf, Steinsfeld, Wettringen, Windelsbach, Wörnitz

Okrožje Aschaffenburg

Mesto Aschaffenburg

Okrožje Bad Kissingen

V okrožju Hassberge: Gädheim, Theres

Okrožje Kitzingen brez občine Geiselwind

Okrožje Main-Spessart

Okrožje Miltenberg

V okrožju Neustadt a.d.Aisch-Bad Windsheim: Burgbernheim, Ergersheim, Gallmersgarten, Gollhofen, Hemmersheim, Ippesheim, Markt Bibart, Markt Nordheim, Oberickelsheim, Oberscheinfeld, Simmershofen, Sugenheim, Uffenheim, Weigenheim

Okrožje Rhön-Grabfeld

Okrožje Schweinfurt

Mesto Schweinfurt

Okrožje Würzburg

Mesto Würzburg

Brandenburg

V okrožju Prignitz: Besandten, Eldenburg, Wootz

Freie Hansestadt Bremen

Celotno ozemlje dežele

Freie und Hansestadt Hamburg

Celotno ozemlje dežele

Hessen

Celotno ozemlje dežele

Mecklenburg-Vorpommen

V okrožju Ludwigslust: Belsch, Bengerstorf, Besitz, Stadt Boizenburg, Brahlstorf, Dersenow, Stadt Dömitz, Gresse, Greven, Gallin, Grebs-Niendorf, Karenz, Leussow, Stadt Lübtheen, Malk Göhren, Malliß, Neu Gülze, Neu Kaliß, Nostorf, Pritzier, Redefin, Schwanheide, Teldau, Tessin/Bzbg., Vellahn, Vielank, Warlitz

Spodnja Saška

Celotno ozemlje dežele

Severno Porenje-Vestfalija

Celotno ozemlje dežele

Porenje-Pfalško

Celotno ozemlje dežele

Posarje

Celotno ozemlje dežele

Saška-Anhalt

Okrožje Altmarkkreis Salzwedel

Okrožje Aschersleben-Staßfurt

V okrožju Bernburg: Güsten

Okrožje Bördekreis

V okrožju Burgenland: Billroda, Bucha, Herrengosserstedt, Kahlwinkel, Lossa, Memleben, Saubach, Steinburg, Tromsdorf, Wangen, Wischroda, Wohlmirstedt

Okrožje Halberstadt

V okrožju Jerichower Land: Hohenwarte, Lostau

Deželno glavno mesto Magdeburg

V okrožju Mansfelder Land: Abberode, Ahlsdorf, Alterode, Annarode, Arnstedt, Benndorf, Bischofrode, Biesenrode, Bornstedt, Bräunrode, Braunschwende, Eisleben, Friesdorf, Gorenzen, Greifenhagen, Großörner, Harkerode, Helbra, Hergisdorf, Hermerode, Hettstedt, Klostermansfeld, Mansfeld, Möllendorf, Molmerswende, Osterhausen, Piskaborn, Quenstedt, Ritterode, Ritzgerode, Rothenschirmbach, Schmalzerode, Siebigerode, Stangerode, Sylda, Ulzigerode, Vatterode, Walbeck, Welbsleben, Wiederstedt, Wimmelburg, Wippra, Wolferode

V okrožju Merseburg-Querfurt: Farnstädt, Grockstädt, Leimbach, Querfurt, Schmon, Vitzenburg, Weißenschirmbach, Ziegelroda

Okrožje Ohre-Kreis

Okrožje Quedlinburg

Okrožje Sangerhausen

V okrožju Schönebeck: Atzendorf, Biere, Eickendorf, Förderstedt, Löbnitz (Bode), Schönebeck (Elbe), Welsleben

V okrožju Stendal: Aulosen, Badingen, Ballerstedt, Berkau, Bismark (Altmark), Boock, Bretsch, Büste, Dobberkau, Flessau, Gagel, Garlipp, Gladigau, Gollensdorf, Grassau, Groß Garz, Heiligenfelde, Hohenwulsch, Holzhausen, Insel, Käthen, Kläden, Könnigde, Kossebau, Kremkau, Krevese, Lückstedt, Lüderitz, Meßdorf, Möringen, Nahrstedt, Pollitz, Querstedt, Rochau, Rossau, Schäplitz, Schernebeck, Schinne, Schorstedt, Staats, Steinfeld, Tangerhütte, Uchtdorf, Uchtspringe, Vinzelberg, Volgfelde, Wanzer, Windberge, Wittenmoor

Okrožje Wernigerode

Schleswig-Holstein

V okrožju Herzogtum Lauenburg: Alt Mölln, Aumühle, Bälau, Basedow, Basthorst, Besenthal, Börnsen, Borstorf, Breitenfelde, Bröthen, Brunstorf, Buchhorst, Büchen, Dahmker, Dalldorf, Dassendorf, Elmenhorst, Escheburg, Fitzen, Fuhlenhagen, Geesthacht, Göttin, Grabau, Grambek, Groß Pampau, Grove, Gudow, Gülzow, Güster, Hamfelde, Hamwarde, Havekost, Hohenhorn, Hornbek, Juliusburg, Kankelau, Kasseburg, Klein Pampau, Koberg, Köthel, Kollow, Kröppelshagen-Fahrendorf, Krüzen, Krukow, Kuddewörde, Langenlehsten, Lanze, Lauenburg/Elbe, Lehmrade, Linau, Lütau, Möhnsen, Mölln, Mühlenrade, Müssen, Niendorf/Stecknitz, Poggensee, Roseburg, Forstgutsbezirk Sachsenwald, Sahms, Schnakenbek, Schönberg, Schretstaken, Schulendorf, Schwarzenbek, Siebeneichen, Sirksfelde, Talkau, Tramm, Walksfelde, Wangelau, Wentorf bei Hamburg, Wentorf (Amt Sandesneben), Wiershop, Witzeeze, Wohltorf, Woltersdorf, Worth

V okrožju Pinneberg: Appen, Barmstedt, Bevern, Bilsen, Bönningstedt, Bokholt-Hanredder, Borstel-Hohenraden, Bullenkuhlen, Ellerbek, Ellerhoop, Elmshorn, Groß Nordende, Halstenbek, Haselau, Haseldorf, Hasloh, Heede, Heidgraben, Heist, Hemdingen, Hetlingen, Holm, Klein Nordende, Klein Offenseth-Sparrieshoop, Kölln-Reisiek, Kummerfeld, Seester, Moorrege, Neuendeich, Pinneberg, Prisdorf, Quickborn, Raa-Besenbek, Rellingen, Schenefeld, Seester, Seestermühe, Seeth-Ekholt, Tangstedt, Tornesch, Uetersen, Wedel

V okrožju Segeberg: Alveslohe, Ellerau, Henstedt-Ulzburg, Norderstedt

V okrožju Steinburg: Altenmoor, Borsfleth, Engelbrechtsche Wildnis, Glückstadt, Herzhorn, Horst (Holstein), Kiebitzreihe, Kollmar, Neuendorf b. Elmshorn, Sommerland

V okrožju Stormarn: Ahrensburg, Ammersbek, Bargteheide, Barsbuettel, Braak, Brunsbek, Delingsdorf, Glinde, Grande, Groenwohld, Grossensee, Grosshansdorf, Hamfelde, Hammoor, Hohenfelde, Hoisdorf, Jersbek, Koethel, Luetjensee, Oststeinbek, Rausdorf, Reinbek, Siek, Stapelfeld, Steinburg, Tangstedt, Todendorf, Trittau, Witzhave

Turingija

Okrožje Eichsfeld

Mesto Eisenach

Mesto Erfurt

Okrožje Gotha

Okrožje Hildburghausen

Okrožje Ilm

Okrožje Kyffhäuser

Okrožje Nordhausen

V okrožju Saalfeld-Rudolstadt: Allendorf, Bad Blankenburg, Bechstedt, Dröbischau, Katzhütte, Königsee, Mellenbach-Glasbach, Meuselbach-Schwarzmühle, Oberhain, Remda-Teichel, Rottenbach, Rudolstadt, Schwarzburg

Okrožje Schmalkalden-Meiningen

Okrožje Sömmerda

Mesto Suhl

Okrožje Unstrut-Hainich

Okrožje Wartburg

Mesto Weimar

Okrožje Weimarer Land

▼M9

Luksemburg:

Celotno ozemlje

▼M11

Nizozemska:

celotno ozemlje.

▼M14

Območje G

(serotipi 2 in 4 ter v manjši meri 16 in 1)

Italija:

Sardinija: Cagliari, Nuoro, Oristano.

▼M17

Območje H

Bolgarija

— Upravni okraj Burgas.

▼M12









PRILOGA II

v skladu s členom 3(1)

A. Živi prežvekovalci morajo biti

1. pred odpošiljanjem zaščiteni pred napadom komarjev iz rodu Culicoides, ki so možni vektorji virusa bolezni modrikastega jezika, vsaj: (a) 60 dni; ali (b) 28 dni, v tem času pa mora biti v skladu s Priročnikom o kopenskih živalih OIE najmanj 28 dni po datumu začetka obdobja zaščite pred napadom vektorjev opravljen serološki test za odkrivanje protiteles, značilnih za skupino virusa bolezni modrikastega jezika, pri čemer mora biti rezultat testa negativen; ali (c) 14 dni, v tem času pa mora biti v skladu s Priročnikom o kopenskih živalih OIE najmanj 14 dni po datumu začetka obdobja zaščite pred napadom vektorjev opravljen test določanja povzročitelja, pri čemer mora biti rezultat testa negativen.

2. Živi prežvekovalci morajo biti med prevozom v namembni kraj zaščiteni pred napadom komarjev iz rodu Culicoides.

B. Seme prežvekovalcev

1. Seme mora prihajati od živali donorjev, ki so: (a) bile zaščitene pred napadom komarjev iz rodu Culicoides, ki so možni vektorji virusa bolezni modrikastega jezika, najmanj 60 dni pred začetkom odvzema in med odvzemom semena; ali (b) v skladu s Priročnikom o kopenskih živalih OIE najmanj vsakih 60 dni med odvzemom in 21 do 60 dni po zadnjem odvzemu semena opravile serološki test za odkrivanje protiteles, značilnih za skupino virusa bolezni modrikastega jezika, pri čemer mora biti rezultat testa negativen; ali (c) v skladu s Priročnikom o kopenskih živalih OIE opravile test določanja povzročitelja, katerega rezultat mora biti negativen in ki je bil opravljen na krvnih vzorcih, odvzetih: (i) na začetku in na koncu odvzema semena; in (ii) med odvzemom semena: — najmanj vsakih 7 dni v primeru testa osamitve virusa, ali — najmanj vsakih 28 dni v primeru testa polimerazne verižne reakcije.

2. Sveže seme se lahko pridobi od živali donorjev moškega spola, ki so bile zaščitene pred napadom komarjev iz rodu Culicoides najmanj 30 dni pred datumom začetka odvzema in med odvzemom semena; in so: (a) v skladu s Priročnikom o kopenskih živalih OIE pred prvim odvzemom, vsakih 28 dni med odvzemom in 28 dni po zadnjem odvzemu opravile serološki test za odkrivanje protiteles, značilnih za skupino virusa bolezni modrikastega jezika, pri čemer mora biti rezultat testa negativen; ali (b) v skladu s Priročnikom o kopenskih živalih OIE opravile test določanja povzročitelja, katerega rezultat mora biti negativen in ki je bil opravljen na krvnih vzorcih, odvzetih: (i) na začetku in na koncu odvzema ter 7 dni po končnem odvzemu; in (ii) med odvzemom semena: — najmanj vsakih 7 dni v primeru testa osamitve virusa, ali — najmanj vsakih 28 dni v primeru testa polimerazne verižne reakcije.

3. Zamrznjeno seme se lahko pridobi od živali donorjev moškega spola, ki so v skladu s Priročnikom o kopenskih živalih OIE opravile serološki test za odkrivanje protiteles, značilnih za skupino virusa bolezni modrikastega jezika, pri čemer mora biti rezultat testa negativen, test pa mora biti opravljen na vzorcu, ki je bil v skladu s točko 1(f) Priloge C k Direktivi 88/407/EGS ( 10 ) ali točke (g) poglavja III Priloge D k Direktivi 92/65/EGS ( 11 ) odvzet med obdobjem obveznega shranjevanja 21 do 30 dni po odvzemu semena.

4. Prežvekovalci ženskega spola ostanejo pod nadzorom na izvornem gospodarstvu najmanj 28 dni po osemenitvi s svežim semenom iz odstavkov 1 in 2.

C. Jajčne celice in zarodki prežvekovalcev

1. In vivo pridobljene zarodke goveda je treba odvzeti v skladu z Direktivo 89/556/EGS ( 12 ).

2. In vivo pridobljeni zarodki prežvekovalcev, razen goveda, ter in vitro pridobljeni zarodki goveda morajo prihajati od donorjev ženskega spola, ki so: (a) bili zaščiteni pred napadom komarjev iz rodu Culicoides, ki so možni vektorji virusa bolezni modrikastega jezika, najmanj 60 dni pred datumom začetka odvzema in med odvzemom zarodkov/jajčnih celic; ali (b) v skladu s Priročnikom o kopenskih živalih OIE 21 do 60 dni po odvzemu zarodkov/jajčnih celic opravili serološki test za odkrivanje protiteles, značilnih za skupino virusa bolezni modrikastega jezika, pri čemer mora biti rezultat testa negativen; ali (c) v skladu s Priročnikom o kopenskih živalih OIE opravili test določanja povzročitelja, ki je bil opravljen na krvnem vzorcu, odvzetem na dan odvzema zarodkov/jajčnih celic, pri čemer mora biti rezultat testa negativen.